CELEX: 22019D0355
Language: lv
Date: 2019-02-25 00:00:00
Title: ĀKK un ES Vēstnieku komitejas Lēmums Nr. 1/2019 (2019. gada 25. februāris), ar ko sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2017. finanšu gada budžeta izpildi [2019/355]

5.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 64/11
               
            
         ĀKK UN ES VĒSTNIEKU KOMITEJAS LĒMUMS Nr. 1/2019
         (2019. gada 25. februāris),
         ar ko sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2017. finanšu gada budžeta izpildi [2019/355]
         ĀKK UN ES VĒSTNIEKU KOMITEJA,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā III pielikuma 2. panta 6. punktu,
         ņemot vērā ĀKK un ES Vēstnieku komitejas Lēmumu Nr. 5/2013 (2013. gada 7. novembris) par Lauksaimniecības un lauku sadarbības tehniskā centra (CTA) statūtiem (2) un jo īpaši minētā lēmuma pielikuma 4. panta 2. punktu,
         ņemot vērā ĀKK-EK Vēstnieku komitejas Lēmumu Nr. 3/2006 (2006. gada 27. septembris) par Lauksaimniecības un lauku sadarbības tehniskā centra (CTA) finanšu noteikumiem (3), jo īpaši tā 26. panta 5. punktu,
         ņemot vērā Lauksaimniecības un lauku sadarbības tehniskā centra finanšu pārskatus par 2017. finanšu gadu, kurš beidzās 2017. gada 31. decembrī,
         ņemot vērā revidentu ziņojumu par Centra pārskatiem par 2017. finanšu gadu,
         pieņemot zināšanai Centra direktora sniegtās atbildes uz revidentu komentāriem,
         ņemot vērā to, ka Centra valde ir apstiprinājusi Lauksaimniecības un lauku sadarbības tehniskā centra finanšu pārskatus un revidentu ziņojumu par 2017. finanšu gadu,
         tā kā:
         
                     (1)
                  
                  
                     Centra ieņēmumi 2017. finanšu gadā sastāvēja galvenokārt no Eiropas Attīstības fonda ieguldījumiem, kas bija 14 792 000 EUR.
                  
               
                     (2)
                  
                  
                     Direktors Centra budžetu 2017. finanšu gadā kopumā ir izpildījis tā, ka būtu jāsniedz direktoram minētā budžeta izpildes apstiprinājums,
                  
               IR NOLĒMUSI ŠĀDI.
         
            Vienīgais pants
            Komiteja, pamatojoties uz revidentu ziņojumu un finanšu pārskatiem par attiecīgo finanšu gadu, ar šo sniedz Lauksaimniecības un lauku sadarbības tehniskā centra direktoram apstiprinājumu par Centra 2017. finanšu gada budžeta izpildi.
         
         
            Briselē, 2019. gada 25. februārī
            
               
                  ĀKK un ES Vēstnieku komitejas vārdā –
               
               
                  priekšsēdētāja
               
               Luminița Teodora ODOBESCU
            
         
         
            (1)  OV L 317, 15.12.2000., 3. lpp.
         
         
            (2)  OV L 309, 19.11.2013., 50. lpp.
         
         
            (3)  OV L 350, 12.12.2006., 1. lpp.